SCGP บวก 3% โบรกแนะ “ซื้อ” เป้า 72 บ. มองกำไรไตรมาส 1 แกร่ง รับอุปสงค์ฟื้น
SCGP วิ่ง 3% โบรกแนะนำ “ซื้อ” ราคาเป้าหมาย 72 บ. มองกำไรไตรมาส 1 แกร่งจากไตรมาสก่อน รับอุปสงค์ทั้งในและต่างประเทศฟื้น-เทศกาลตรุษจีนหนุน
SCGP วิ่ง 3% โบรกแนะนำ “ซื้อ” ราคาเป้าหมาย 72 บ. มองกำไรไตรมาส 1 แกร่งจากไตรมาสก่อน รับอุปสงค์ทั้งในและต่างประเทศฟื้น-เทศกาลตรุษจีนหนุน
29 มี.ค. 2565

ผู้สื่อข่าวรายงานว่า ราคาหุ้น บริษัท เอสซีจี แพคเกจจิ้ง จำกัด (มหาชน) หรือ SCGP ณ เวลา 10:36 น. อยู่ที่ระดับ 58.50 บาท บวก 1.75 บาท หรือ 3.08% สูงสุดที่ระดับ 59.00 บาท ต่ำสุดที่ระดับ 57.25 บาท ด้วยมูลค่าการซื้อขาย 424.26 ล้านบาท

ด้านบริษัทหลักทรัพย์ พาย จำกัด (มหาชน) ระบุในบทวิเคราะห์ แนะนำ “ซื้อ” SCGP ราคาเป้าหมาย 72 บาท ประเมินภาพรวมกำไรไตรมาส 1/65 ที่ยังแข็งแกร่งจากไตรมาสก่อน จากราคากระดาษคราฟท์ที่แข็งแกร่ง หนุนจากอุปสงค์ทั้งในและต่างประเทศที่ค่อยๆ ปรับดีขึ้น และปัจจัยตามฤดูกาลในช่วงเทศกาลตรุษจีน โดยมองราคาหุ้นล่าสุดสะท้อนต้นทุนที่สูงขึ้นไปพอสมควร